บีทีเอส กรุ๊ป โฮลดิ้งส์

บริษัท บีทีเอส กรุ๊ป โฮลดิ้งส์ จำกัด (มหาชน) ( ชื่อย่อ:BTS ชื่อเดิม: บริษัท ธนายง จำกัด)  สรุปข้อสนเทศบริษัทจดทะเบียนตลาดหลักทรัพย์แห่งประเทศไทย เป็นบริษัทประกอบธุรกิจพัฒนาอสังหาริมทรัพย์ ธุรกิจสื่อโฆษณา ธุรกิจให้บริการ และธุรกิจระบบขนส่งมวลชน แต่เดิมประกอบธุรกิจพัฒนาอสังหาริมทรัพย์ก่อนเข้ารับสัมปทานระบบขนส่งมวลชนกรุงเทพมหานครจากกรุงเทพมหานคร เพื่อดำเนินการพัฒนาระบบขนส่งมวลชนสายแรกของประเทศไทย โดยเป็นคู่สัญญาสัมปทานกับ กรุงเทพมหานคร การรถไฟฟ้าขนส่งมวลชนแห่งประเทศไทย กรมทางหลวง และกองทัพเรือไทย รวมถึงยังดำเนินการธุรกิจสื่อโฆษณา และธุรกิจพัฒนาอสังหาริมทรัพย์ร่วมกับพันธมิตรตามแนวเส้นทางรถไฟฟ้าในทุกสายทางที่กำหนดไว้ในแผนแม่บท

 ประวัติ 
ก่อตั้งขึ้นเมื่อวันที่ 27 มีนาคม พ.ศ. 2511 ในชื่อบริษัท ธนายง จำกัด เพื่อดำเนินธุรกิจด้านการพัฒนาอสังหาริมทรัพย์ และได้เริ่มเปิดโครงการพัฒนาอสังหาริมทรัพย์โครงการแรก คือ “โครงการธนาซิตี้” ซึ่งตั้งอยู่ริมถนนบางนา-ตราด กม.14 ในปี 2531 ซึ่งเป็นโครงการที่ประกอบไปด้วยบ้านเดี่ยว ทาวน์เฮ้าส์ คอนโดมิเนียม และที่ดินเปล่าจัดสรร

บริษัทฯ ได้ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน เพื่อเข้าจดทะเบียนในตลาดหลักทรัพย์แห่งประเทศไทย และเริ่มซื้อขายหลักทรัพย์ครั้งแรกในวันที่ 1 มีนาคม พ.ศ. 2534 และต่อมาเมื่อวันที่ 2 มิถุนายน พ.ศ. 2536 บริษัทฯ ได้จดทะเบียนแปรสภาพเป็นบริษัทมหาชนจำกัดตามข้อกำหนดในบทเฉพาะกาลของพระราชบัญญัติบริษัทมหาชนจำกัด พ.ศ. 2535 และได้ขยายลักษณะการประกอบธุรกิจออกไปหลายประเภท เช่น โครงการอสังหาริมทรัพย์ อาคารพักอาศัยใจกลางเมือง เซอร์วิสอพาร์ทเม้นท์ อาคารสำนักงาน โรงแรม และโครงการสาธารณูปโภคขนาดใหญ่ 

บริษัทฯ ได้รับผลกระทบจากวิกฤตการณ์การเงินในเอเชีย พ.ศ. 2540 ซึ่งส่งผลกระทบโดยตรงต่อภาคธุรกิจ โดยเฉพาะอย่างยิ่งผู้ประกอบการที่กู้ยืมเงินจากต่างประเทศ การลอยตัวค่าเงินบาทส่งผลให้เงินกู้ยืมที่เป็นสกุลเงินตราต่างประเทศมีมูลค่าเพิ่มสูงขึ้นอย่างมากเมื่อเทียบเป็นสกุลเงินบาท ในระหว่างปี พ.ศ. 2545-2549 บริษัทฯ ปรับปรุงโครงสร้างหนี้และเข้าสู่กระบวนการฟื้นฟูกิจการ ซึ่งบริษัทได้ปฏิบัติตามแผนฟื้นฟูกิจการจนกระทั่งศาลล้มละลายกลางได้มีคำสั่งยกเลิกการฟื้นฟูกิจการในปลายปี พ.ศ. 2549 ระหว่างปี พ.ศ. 2550-2552 บริษัทและบริษัทในกลุ่มได้ลงทุนในอสังหาริมทรัพย์สำหรับการพัฒนาโครงการในอนาคต 

วันที่ 4 พฤษภาคม พ.ศ. 2553 บริษัทฯ ได้ขยายธุรกิจอย่างต่อเนื่อง โดยการได้มาซึ่งหุ้นสามัญของบีทีเอสซี ร้อยละ 94.60 ของหุ้นที่จำหน่ายได้แล้วทั้งหมดของบีทีเอสซี และได้เปลี่ยนชื่อบริษัทเป็น บริษัท บีทีเอส กรุ๊ป โฮลดิ้งส์ จำกัด (มหาชน) ทำให้ธุรกิจหลักของกลุ่มเปลี่ยนไปเป็นธุรกิจระบบขนส่งมวลชน

ในวันที่ 11 พฤษภาคม พ.ศ. 2553 บริษัทได้เปลี่ยนหมวดเป็น “ขนส่งและโลจิสติกส์” ภายใต้อุตสาหกรรม “บริการ” และได้เปลี่ยนชื่อย่อในการซื้อขายหลักทรัพย์เป็น “BTS” ลักษณะการประกอบธุรกิจแบบรายงาน56-1 บีทีเอส กรุ๊ป โฮลดิ้งส์ จำกัด (มหาชน) ประจำปี :2555

ในวันที่ 18 ธันวาคม พ.ศ. 2555 ที่ประชุมวิสามัญผู้ถือหุ้น บริษัท บีทีเอส กรุ๊ป โฮลดิ้งส์ จำกัด (มหาชน) มีมติอนุมัติให้ทำการระดมทุนสาธารณะ โดยการร่วมจัดตั้งกองทุนรวมโครงสร้างพื้นฐานระบบขนส่งมวลชนทางราง บีทีเอส โกรท (BTS Rail Mass Transit Growth Infrastructure Fund – BTSGIF) จนเป็นหนึ่งในกองทุนที่ทำการระดมทุนสาธารณะในรูปแบบการเสนอขายหุ้นครั้งแรกให้แก่สาธารณชนได้มูลค่าสูงสุดในประวัติศาสตร์ไทย โดยขนาดของกองทุนมีมูลค่ากว่า 61,399 ล้านบาทผู้ถือหุ้นBTSอนุมัติตั้งอินฟราสตรัคเจอร์ฟันด์ กรุงเทพธุรกิจ การเงิน - การลงทุน วันที่ 19 ธันวาคม 2555 ข่าวประชาสัมพันธ์บริษัทหลักทรัพย์จัดการกองทุนรวม บัวหลวง จำกัด

วันที่ 16 มิถุนายน พ.ศ. 2560 การรถไฟฟ้าขนส่งมวลชนแห่งประเทศไทย และกระทรวงคมนาคม ได้ลงนามในสัญญาสัมปทานโครงการรถไฟฟ้าสายสีชมพูกับ บริษัท นอร์ทเทิร์น บางกอกโมโนเรล จำกัด และรถไฟฟ้าสายสีเหลือง กับ บริษัท อีสเทิร์น บางกอกโมโนเรล จำกัด ซึ่งเป็นบริษัทที่จัดตั้งขึ้นโดยกิจการร่วมค้าบีเอสอาร์ อันประกอบด้วย บริษัท บีทีเอส กรุ๊ป โฮลดิงส์ จำกัด (มหาชน) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) (ปัจจุบันคือ บริษัท สเตคอน กรุ๊ป จำกัด (มหาชน)) และ บริษัท ผลิตไฟฟ้าราชบุรีโฮลดิงส์ จำกัด (มหาชน) (ปัจจุบัน คือ บริษัท ราช กรุ๊ป จำกัด (มหาชน)) ระยะเวลาสัมปทาน 33 ปี 3 เดือน แบ่งเป็นระยะเวลาก่อสร้าง 3 ปี 3 เดือน (39 เดือน) และดำเนินการงานเดินรถไฟฟ้าและซ่อมบำรุง 30 ปี

วันที่ 13 มกราคม พ.ศ. 2569 ราคาหุ้นบริษัทปิดที่ 2.00 บาทต่ำสุดในรอบ 7 ปี นับจากวันที่ 11 มกราคม พ.ศ. 2562

 ผู้ถือหุ้นรายใหญ่ 
 ข้อมูล ณ วันที่ 18 มิถุนายน พ.ศ. 2567 ผู้ถือหุ้นรายใหญ่เซ็ทเทรดดอตคอม
 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  นาย คีรี กาญจนพาสน์  4,160,394,752  31.60% 2  บริษัท ไทยเอ็นวีดีอาร์ จำกัด  1,103,287,8728.38 % 3 นาย กวิน กาญจนพาสน์ 783,002,495   5.95% 4  สำนักงานประกันสังคม  421,746,300 3.20% 5  บริษัท เค ทู เจ โฮลดิ้ง จำกัด  400,818,000  3.04%

 หน่วยธุรกิจ 
ปัจจุบัน บีทีเอส กรุ๊ป โฮลดิ้งส์ ประกอบธุรกิจทั้งหมดสี่ด้าน โดยธุรกิจด้านโครงสร้างพื้นฐานและระบบขนส่งมวลชน และธุรกิจสื่อโฆษณาเป็นธุรกิจหลักของบริษัท โดยหน่วยธุรกิจต่าง ๆ มีดังต่อไปนี้

 กลุ่มธุรกิจโครงสร้างพื้นฐานและระบบขนส่งมวลชน 
บีทีเอส กรุ๊ป โฮลดิ้งส์ มีบริษัทย่อยและบริษัทร่วมทุนภายในกลุ่มธุรกิจโครงสร้างพื้นฐานและระบบขนส่งมวลชน ดังนี้

 บริษัท ระบบขนส่งมวลชนกรุงเทพ จำกัด (มหาชน) (BTSC) ให้บริการในเส้นทางต่อไปนี้
 รถไฟฟ้าบีทีเอส (สายสุขุมวิทและสายสีลม) – เป็นผู้รับสัมปทานจากกรุงเทพมหานครเฉพาะในส่วนแรกสุด (หมอชิต–อ่อนนุช และสนามกีฬาแห่งชาติ–สะพานตากสิน) และเป็นผู้ให้บริการเดินรถเฉพาะช่วงสัมปทาน และส่วนต่อขยายที่ 1 (สะพานตากสิน-วงเวียนใหญ่)
 รถโดยสารด่วนพิเศษ สายสาทร–ราชพฤกษ์ – เป็นผู้บริหารโครงการและให้บริการเดินรถ โดยการว่าจ้างจากกรุงเทพมหานคร
 บริษัท บีทีเอส อินฟราสตรัคเจอร์ ดีเวลลอปเม้นท์ จำกัด (BID) เป็นบริษัทที่บีทีเอส กรุ๊ป จัดตั้งขึ้นเพื่อขยายขอบเขตการประกอบธุรกิจโครงสร้างพื้นฐานและระบบขนส่งมวลชนทางราง ปัจจุบันบีไอดีเป็นผู้รับเหมาบริหารโครงการดังต่อไปนี้
 รถไฟฟ้าบีทีเอส (สายสุขุมวิทและสายสีลม) – เป็นผู้บริหารโครงการเฉพาะในสถานีส่วนต่อขยายที่ 2-3 (อ่อนนุช-แบริ่ง/วงเวียนใหญ่-บางหว้า) สถานีส่วนต่อขยายที่ 4-5 (แบริ่ง-เคหะฯ/หมอชิต-คูคต) และผู้ให้บริการเดินรถในส่วนต่อขยายตลอดเส้นทาง โดยการว่าจ้างจากกรุงเทพธนาคม
 รถไฟฟ้าสายสีทอง – เป็นผู้บริหารโครงการและให้บริการเดินรถ โดยการว่าจ้างจากกรุงเทพธนาคม
 รถไฟฟ้ามหานคร สายวิวัฒน์นคร – เป็นผู้บริหารโครงการและให้บริการเดินรถ โดยการว่าจ้างจาก NBM
 รถไฟฟ้ามหานคร สายนัคราพิพัฒน์ – เป็นผู้บริหารโครงการและให้บริการเดินรถ โดยการว่าจ้างจาก EBM
 ทางหลวงพิเศษหมายเลข สายบางปะอิน–นครราชสีมา (M6) – เป็นผู้บริหารโครงการ โดยการว่าจ้างจาก BGSR 6
 ทางหลวงพิเศษหมายเลข สายบางใหญ่–กาญจนบุรี (M81) – เป็นผู้บริหารโครงการ โดยการว่าจ้างจาก BGSR 81
 บริษัท นอร์ทเทิร์น บางกอกโมโนเรล จำกัด (NBM) เป็นบริษัทของกลุ่มกิจการร่วมค้าบีเอสอาร์ ร่วมกับบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) ให้บริการในเส้นทางรถไฟฟ้ามหานคร สายวิวัฒน์นคร โดยเป็นผู้รับสัมปทานจากการรถไฟฟ้าขนส่งมวลชนแห่งประเทศไทย
 บริษัท อีสเทิร์น บางกอกโมโนเรล จำกัด (EBM) เป็นบริษัทของกลุ่มกิจการร่วมค้าบีเอสอาร์ ร่วมกับบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) ให้บริการในเส้นทางรถไฟฟ้ามหานคร สายนัคราพิพัฒน์ (สายสีเหลือง) โดยเป็นผู้รับสัมปทานจากการรถไฟฟ้าขนส่งมวลชนแห่งประเทศไทย
 บริษัท บีจีเอสอาร์ 6 จำกัด (BGSR6) และ บริษัท บีจีเอสอาร์ 81 จำกัด (BGSR81) เป็นบริษัทของกลุ่มกิจการร่วมค้าบีจีเอสอาร์ ซึ่งร่วมค้ากับบริษัท กัลฟ์ ดีเวลลอปเมนท์ จำกัด (มหาชน) บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) และบริษัท ราช กรุ๊ป จำกัด (มหาชน) เป็นเจ้าของสัมปทานงานบริหารและซ่อมบำรุงทางหลวงพิเศษระหว่างเมือง (มอเตอร์เวย์) สายบางปะอิน–นครราชสีมา (M6) และสายบางใหญ่–กาญจนบุรี (M81) จากกรมทางหลวง
 บริษัท อู่ตะเภา อินเตอร์เนชั่นแนล เอวิเอชั่น จำกัด (UTA) เป็นบริษัทของกลุ่มกิจการร่วมค้าบีบีเอส ซึ่งร่วมค้ากับบริษัท การบินกรุงเทพ จำกัด (มหาชน) และบริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) เป็นเจ้าของสัมปทานงานก่อสร้าง บริหารและซ่อมบำรุงโครงการท่าอากาศยานนานาชาติอู่ตะเภา (ระยอง–พัทยา) และบริหารโครงการเมืองการบินภาคตะวันออก จากกองทัพเรือ

 กลุ่มธุรกิจสื่อโฆษณา 
บีทีเอส กรุ๊ป โฮลดิ้งส์ ได้ให้บริการสื่อโฆษณาผ่านบริษัท วีจีไอ จำกัด (มหาชน) ที่ได้รับสิทธิ์ในการบริหารโฆษณาบนสถานีรถไฟฟ้าบีทีเอส และตามอาคารต่าง ๆ และบริษัทได้เข้าลงทุนในบริษัท มาสเตอร์แอด จำกัด (มหาชน) (MACO) และบริษัท แพลน บี มีเดีย จำกัด (มหาชน) (PLANB) ในสื่อโฆษณาบริเวณตอม่อโครงการรถไฟฟ้า อาคารพาณิชย์ และท่าอากาศยาน

 กลุ่มธุรกิจอสังหาริมทรัพย์ 
บีทีเอส กรุ๊ป โฮลดิ้งส์ ได้ดำเนินการพัฒนาอสังหาริมทรัพย์ผ่านบริษัท แรบบิท โฮลดิ้งส์ จำกัด (มหาชน) ซึ่งลงทุนร่วมกับแสนสิริ, อนันดา ดีเวลลอปเม้นท์, โนเบิล ดีเวลลอปเม้นท์ เพื่อพัฒนาอสังหาริมทรัพย์ตามแนวเส้นทางรถไฟฟ้า 

วันที่ 12 มีนาคม พ.ศ. 2564 บริษัทได้จัดตั้งบริษัทย่อยได้แก่ บริษัท แคพริคอร์น ฮิลล์ จำกัด เพื่อประกอบธุรกิจถือครองที่ดิน

 กลุ่มธุรกิจบริการ 
บีทีเอส กรุ๊ป โฮลดิ้งส์ ได้ลงทุนในหน่วยธุรกิจอื่น ๆ เช่น การบริหารโรงแรม ธุรกิจห้องอาหารจีน ธุรกิจโปรแกรมสะสมคะแนน แครอท รีวอร์ดส และธุรกิจพัฒนาซอฟแวร์

 อ้างอิง 

หมวดหมู่:บริษัทไทยที่ก่อตั้งในปี พ.ศ. 2511
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2534
หมวดหมู่:ธุรกิจขนส่งและโลจิสติกส์
หมวดหมู่:บริษัทผู้ถือหุ้นของไทย